Александр Павлов етәкләгән ҡала  әҙәби берекмәһендә күп кенә йәш талантлы шағирҙар һәм прозаиктар, шул иҫәптән — В.Чурилин, В. Навдуш, А. Салов, С. Рыков үҫеп сыға.  1996—2002 йылдарҙа Павлов  Магнитогорск әҙәби-нәфис  «Берег А» журналының координация советы ағзаһы булып тора, 2001—2003 йылдарҙа К.М.Нефедьев исемендәге Бөтә Рәсәй әҙәи конкурстың жюри составына инә. 2004 йылдан «Вестник Российской литературы» журналы редколлегияһы, 2005 йылдан  «Литература Магнитки. Избранное» китаптар серияһы редколлегияһы, ә 2007 йылдан «Литература Магнитки. Контекст» китаптар серияһының редколлегия ағзаһы була. 2000 йылдар уртаһына тиклем  Павлов мөхәррирлеге аҫтында даими Магнитогорск әҙиптәренең —   «Магнитогорский металл» гәзите ҡарамағында еәтксеһе Павлов булған «Магнит» әҙәби берекмәһе ағзаларының йыйынтыҡтары баҫылып сыға.